Mułkecy
Mułkecy (slepjansce Mułkoce; němsce Mulkwitz) su hornjołužiska wjes w sewjernym dźělu Zhorjelskeho wokrjesa a wot lěta 1996 gmejnski dźěl Slepoho. Wjes ze swojimi něhdźe 200 wobydlerjemi słuša do teritorija Slepjanskeje narěče.
Na woběmaj brjohomaj Strugi ležaca wjes bě lěta dołho wot planowaneho rozšěrjenja Wochožanskeje jamy wohrožena. W měrcu 2017 rozsudźi LEAG, nowy mějićel łužiskich jamow, zo so jama hač do Mułkec wjace njerozšěrja.
StawiznyWobdźěłać
Wjes naspomni so prěni raz hakle w lěće 1597 jako Mulckwitz a słušeše přez lětstotki k Mužakowskemu stawowemu knjejstwu.[2]
Po Mukowej statistice z lětow 1884/85 rěčachu tehdy 278 wot cyłkownje 282 Mułkečanow serbsce.[3] Arnošt Černik zwěsći w lěće 1956 serbskorěčny podźěl wobydlerstwa wot přeco hišće 88,5 %.[4]
ŽórłaWobdźěłać
- ↑ staw: 31. decembra 2019; Podaća Slepjanskeje gmejny na swojej webstronje
- ↑ Mułkecy w Digitalnym stawizniskim zapisu městnow Sakskeje (němsce)
- ↑ Ernst Tschernik: Die Entwicklung der sorbischen Bevölkerung. Akademie-Verlag, Berlin 1954. → wšě wjeski
- ↑ Ludwig Elle: Sprachenpolitik in der Lausitz. Ludowe nakładnistwo Domowina, Budyšin 1995, str. 255. [355 wobydlerjow, z nich 237 dorosćenych z aktiwnymi znajomosćemi serbšćiny, 11 z pasiwnymi, 66 serbskich dźěći a młodostnych, 41 bjez znajomosćow] → wšě wjeski
tpi_Latn szl_Latn szl_Latn szl_Latn pol_Latn szl_Latn knc_Latn pol_Latn szl_Latn deu_Latn szl_Latn